59, 60, 61, 62, 63, 64, 65, 66, 67, 70, 72, 74, 75, 76, 77, 80, 81, 83, 84, 85, 86, 87, 88, 91, 94, 95, 96, 97, 101 и 102 не успяха да представят съществена и пълна информация относно реда и условията на правата на земеползване и тяхната стойност. Освен това дружествата с номера 34, 35, 37, 38, 39, 42, 43, 45, 46, 52, 53, 54, 57, 60, 63, 65, 66, 72, 77, 79, 84, 85, 87, 93, 94, 95 и 98 не предоставиха информация относно отклоненията от стандартната данъчна ставка или проследяването на плащането на този данък, докато дружествата с номера 37, 42, 43, 44, 57, 84, 87 и 94 не предоставиха информация относно своето снабдяване с електроенергия или относно нейната цена. Дружествата с номера 40 и 41 не представиха превод на английски език на съществена информация, свързана с техните активи.
 (54)
 Що се отнася до критерий 4 (правна среда), дружествата с номера 76, 101 и 102 не успяха да докажат, че са извършвали дейност в рамките на законодателство относно несъстоятелността и собствеността, което гарантира стабилност и правна сигурност.
 (55)
 Дружеството с номер 70 не успя да докаже, че отговаря на критерий 5 (обмяна на валута), тъй като според бележките към счетоводните отчети то е използвало фиксиран обменен курс за извършваната в чужда валута стопанска дейност, а това не е в съответствие с критерий 5, който гласи, че конвертирането на валутите се извършва по пазарния курс.
 (56)
 Освен това дружествата с номера 56, 71, 78 и 90 не предоставиха доказателства за производството на разглеждания продукт, собствеността върху основните суровини, собствеността върху разглеждания продукт и контрола върху ценообразуването. Ето защо техните искания за ТДПИ не бяха подложени на подробен анализ.
 (57)
 Комисията информира засегнатите производители износители, че нито един от тях не следва да получи ТДПИ и ги прикани да представят коментари. Не бяха получени коментари.
 (58)
 С оглед на това нито един от седемдесетте засегнати производители износители не е изпълнил всички условия, определени в член 2, параграф 7, буква в) от основния регламент, и в резултат на това на всички тях бе отказано ТДПИ.
 2. Оценка на исканията за ИТ
 (59)
 Съгласно член 9, параграф 5 от основния регламент преди изменението му, когато се прилага член 2, параграф 7, буква а) от същия регламент, следва обаче да бъде определено индивидуално мито за износителите, които могат да докажат, че отговарят на всички критерии, установени в член 9, параграф 5 от основния регламент преди изменението му.
 (60)
 Както е посочено в съображение 49, необходимо е да се подчертае, че доказателствената тежест е за производителя, който желае да поиска ИТ в съответствие с член 9, параграф 5 от основния регламент преди изменението му. За тази цел, съгласно член 9, параграф 5, първа алинея от основния регламент преди изменението, подаденото искане трябва да бъде надлежно обосновано. Съответно, институциите на Съюза не са длъжни да доказват, че износителят не отговаря на условията, предвидени за предоставянето на посочения статут. За сметка на това институциите на Съюза следва да преценят дали представените от засегнатия производител